Source: https://www.ntf.uni-lj.si/igt/employee/primoz-weingerl/barvno-upravljanje/skener/
Timestamp: 2019-04-24 21:48:24+00:00

Document:
Izdelava profila skenerja - IGT
Izdelava profila skenerja
NTF › IGT › Primož Weingerl › Barvno upravljanje/SGP › Izdelava profila skenerja
Osnovne ukaze za delo v Terminalu najdete na GIT repozitoriju.
Koraki za izdelavo ICC profila skenerja v programu Argyll
Na namizju ustvarite mapo z vašim imenom, v katero skopirajte datoteke, ki so potrebne za izdelavo profila: zajeta barvna tablica v formatu TIFF, referenčna datoteka in datoteka za prepoznavo tablice (cht).
Odprite Terminal in se z ukazom cd premaknite v prej ustvarjeno mapo.
Zbiranje vrednosti RGB iz zajete barvne tablice (slika mora biti v formatu TIFF) in kreiranje datoteke ti3.
scanin -v2 -dpna it8.tif it8.cht it8.txt test.tif
-v (verbose mode) podrobnost obveščanja o procesu, ki se izvaja.
-dpna generira sliko barvne tablice za diagnosticiranje težav. Na generirani sliki so označena prepoznana polja (opcija a), območja zajema (opcija p) in imena polj (opcija n).
it8.tif zajeta barvna tablica v TIFF formatu.
it8.cht datoteka služi prepoznavi uporabljene barvne tablice.
it8.txt referenčna datoteka s kolorimetričnimi CIE vrednostmi (CIEXYZ ali CIELAB).
test.tif ime ustvarjene datoteke, za odpravljanje oz. diagnosticiranje težav.
Rezultat je datoteka s končnico .ti3, ki se imenuje enako kot TIF barvne tablice in vsebuje vrednosti RGB in CIEXYZ za vsako polje na barvni tablici.
Dodatne opcije orodja scanin so podrobno opisane v dokumentaciji.
Izdelovanje ICC profila na podlagi ti3 datoteke.
colprof -v2 -D “Epson_it8” -qm -bn it8
-D generira značko z imenom profila (desc) – pod tem imenom je izdelan profil viden v programu Photoshop
-q nastavitev kakovosti (pri LUT profilih velikost vpogledne tabele, pri matričnih natančnost krivulje), priporočena je vrednost medium (-qm)
-bn ne ustvari tabele BtoA (pretvorba iz PCS v RGB barvni prostor naprave), saj je pri vhodnih napravah ne potrebujemo.
–U scale prilagoditev bele točke zaradi neustrezne osvetlitve. Kadar je rezultat podosvetljena slika uporabimo nižjo vrednost od 1, pri preosvetljeni sliki pa uporabimo malenkost višjo vrednost od 1.
it8 ime ti3 datoteke (brez končnice).
Dodatne opcije orodja colprof so podrobno opisane v dokumentaciji.
Datoteka ICC profila se imenuje enako kot datoteka ti3, v Photoshopu pa je profil prikazan z njegovim ASCII imenom (vrednost značke desc).
Vrednotenje profila skenerja
Barvna polja poskenirajte skupaj z barvno tablico za izdelavo ICC profila.
Izdelajte ICC profil skenerja v programu Argyll.
S spektrofotometrom in programom Argyll izmerite vrednosti CIELAB barvnih polj (D50, 2° opazovalec):
spotread meritve_ime_priimek.txt
Poskenirano sliko barvnih polj odprite v programu Photoshop in ji pripnite ICC profil skenerja (Edit —> Assign Profile). Nato s pomočjo kapalke (Eyedropper tool) in informativnega okna (Window—>Info) določite vrednosti CIELAB za vsako barvno polje. Pred uporabo kapalke izberite največjo možno območje zajema (do nastavitvenega menija pridete z desnim klikom). V primeru, da se v informativnem oknu ne izpisujejo vrednosti CIELAB, lahko v nastavitvenem meniju okna (Panel Options …) izberete želen prikaz.
Odčitane vrednosti LAB pripišite izmerjenim ter izračunajte barvno razliko med očitanimi in izmerjenimi vrednostmi CIELAB po enačbi CIE76 (E*ab).
Izračunajte povprečje barvnih razlik in na podlagi tega podajte oceno o natančnosti ICC profila skenerja.
asist. Primož Weingerl
ob torkih, med 14. in 15. uro.
01/20 03 273
primoz.weingerl@ntf.uni-lj.si
Barvno upravljanje/SGP
Barvne preslikave & upodobitveni načini
Delokrogi barvnega upravljanja
Izdelava profila fotoaparata
Izdelava profila tiskalnika
Izdelava profila zaslona
Osnovni omrežni ukazi MAC OS X (Terminal)
Teorija barvne reprodukcije

References: ICC 
 ICC 
 ICC 
 ICC 
 ICC 
 ICC 
 ICC